ท่าอากาศยานอันตอนอว์

ท่าอากาศยานอันตอนอว์ (ยูเครน: аеропо́рт «Анто́нов», ออกเสียง: [ɐeroˈpɔrt ɐnˈtɔnou̯]) หรือ ท่าอากาศยานฮอสตอแมล (ยูเครน: аеропо́рт «Госто́мель») (IATA: GML, ICAO: UKKM) เป็นท่าอากาศยานนานาชาติสำหรับขนส่งสินค้าในประเทศยูเครน ตั้งอยู่ใกล้กับเมืองฮอสตอแมล ซึ่งเป็นย่านชานเมืองของกรุงเคียฟ ในขณะที่ท่าอากาศยานนานาชาติบอรึสปิลและฌูเลียนือเป็นท่าอากาศยานประจำกรุงเคียฟ ท่าอากาศยานเป็นของบริษัทอันตอนอว์ และเป็นศูนย์การบริการของสายการบินอันตอนอว์ ในวันที่ 24 กุมภาพันธ์ 2022 ท่าอากาศยานถูกเฮลิคอปเตอร์ของกองทัพรัสเซียโจมตี นับเป็นหนึ่งในเหตุการณ์เริ่มแรกของการรุกรานยูเครน และพลร่มรัสเซียสามารถเข้ายึดครองท่าอากาศยานได้ในเวลาต่อมา อ้างอิง